VENDIM
Nr. 748, datë 26.10.2016

PËR DISA NDRYSHIME DHE SHTESA NË VENDIMIN NR. 243, DATË 6.3.2009, TË KËSHILLIT TË MINISTRAVE, “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË BASHKISË RRËSHEN, TË QARKUT 
TË LEZHËS”

Në mbështetje të nenit 100 të Kushtetutës dhe të neneve 3, shkronja “a”, e 17, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e ministrit të Punëve të Brendshme, Këshilli i Ministrave 

VENDOSI: 

1. Në vendimin nr. 243, datë 6.3.2009, të Këshillit të Ministrave, bëhet ndryshimi dhe shtesa si më poshtë vijon:
a) Në titullin e vendimit dhe në përmbajtje, fjalët “… të Bashkisë Rrëshen…” zëvendësohen me “…të Bashkisë Mirditë, në njësinë administrative Rrëshen, ...”.
b) Në listën përfundimtare të pronave të paluajtshme publike, shtetërore, brenda juridiksionit territorial dhe administrativ të Bashkisë Mirditë, në njësinë administrative Rrëshen, të qarkut të Lezhës, që transferohen në pronësi ose në përdorim të kësaj bashkie, sipas lidhjes nr. 1, bashkëlidhur vendimit, shtohen pronat sipas formularëve, gjithsej 2 (dy) fletë, që i bashkëlidhen këtij vendimi. 
2. Ngarkohen Ministria e Punëve të Brendshme, Bashkia Mirditë dhe kryeregjistruesi i Pasurive të Paluajtshme të Republikës së Shqipërisë për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare. 

ZËVENDËSKRYEMINISTRI
Niko Peleshi

1. FORMULAR PER INVENTARIZIMIN E PRONAVE TE PALUAJTSHME SHTETERORE

